BIRŠTONO SAVIVALDYBĖS SMURTO ARTIMOJE APLINKOJE PREVENCIJOS KOMISIJOS POSĖDŽIO PROTOKOLAS
2023-09-19 Nr. 1
Birštonas
Posėdis įvyko 2023-09-19 10:00-11:20
Posėdžio pirmininkė - Danutė Kacevičiūtė.
Posėdžio sekretorė - Renata Marcinkevičienė.
Dalyvavo komisijos nariai:
Andrius Petkevičius, Alytaus apskrities Vyriausiojo policijos komisariato Birštono policijos komisariato viršininkas, 
Daiva Brudnienė, Kauno apygardos prokuratūros Alytaus apylinkės prokuratūros vyriausioji prokurorė, 
Danutė Kacevičiūtė, Birštono savivaldybės administracijos vyriausioji specialistė (tarpinstitucinio bendradarbiavimo koordinatorė), 
Dovilė Bubnienė, Kauno apskrities Vyrų krizių centro direktorė
Eglė Grinevičienė, Birštono savivaldybės gydytoja,
Gintas Pačėsas, BĮ Nemajūnų dienos centro direktorius, 
Kristupas Bubnys, VšĮ Birštono sporto direktorius, 
Milda Ramanauskienė, Birštono savivaldybės administracijos Socialinės paramos skyriaus vedėja, 
Vilija Žukauskaitė, Moterų teisių asociacijos direktorė.
Birštono savivaldybės administracijos direktorė Jovita Tirvienė. 
DARBOTVARKĖ:
1. Dėl komisijos pirmininko ir pirmininko pavaduotojo rinkimų.
2. Dėl komisijos narių nešališkumo deklaracijų pasirašymo.
3. Dėl smurto artimoje aplinkoje situacijos Birštono savivaldybėje nuo liepos 1 d., įgyvendinant Lietuvos Respublikos Apsaugos nuo smurto artimoje aplinkoje įstatymo nuostatas.
SVARSTYTA. Dėl Birštono savivaldybės smurto artimoje aplinkoje prevencijos komisijos pirmininko ir pavaduotojo  rinkimų. 
Jovita Tirvienė, Birštono savivaldybės administracijos direktorė, vadovaudamasi Birštono savivaldybės mero 2023 m. birželio 29 d. potvarkio Nr. (2.1.E)-MVE-016 „Dėl Birštono savivaldybės smurto artimoje aplinkoje prevencijos komisijos ir jos veiklos nuostatų patvirtinimo“ 16 punkto nuostatomis, sušaukė pirmąjį komisijos posėdį. Administracijos direktorė pakvietė komisijos narius prisistatyti ir supažindino su Birštono savivaldybės smurto artimoje aplinkoje prevencijos komisijos veiklos nuostatų pagrindiniais punktais, kurie svarbūs renkant komisijos pirmininką ir jo pavaduotoją. Komisijos nariai pasiūlė tik vieną komisijos pirmininko kandidatūrą - Danutę Kacevičiūtę, Birštono savivaldybės administracijos vyriausiąją specialistę (tarpinstitucinio bendradarbiavimo koordinatorę). Kandidatė prisistatė.
BALSAVO: už Danutę Kacevičiūtę – 8 komisijos nariai, 1 – susilaikė.
     Komisijos nariai pasiūlė du kandidatus į komisijos pirmininko pavaduotojus - Viliją Žukauskaitę ir Kristupą Bubnį.
BALSAVO: už Viliją Žukauskaitę – 4 komisijos nariai, 5 susilaikė ir nebalsavo, už Kristupą Bubnį – 4 komisijos nariai, 5 susilaikė ir nebalsavo.
   Kandidatai surinko po lygiai balsų. Administracijos direktorė dar kartą priminė balsavimo taisykles ir pasiūlė kandidatams į komisijos pirmininko pavaduotojo postą plačiau pristatyti savo veiklą, lūkesčius ir planus šioje srityje. Vilija Žukauskaitė, Moterų teisių asociacijos direktorė, trumpai pristatė savo ilgametę patirtį moterų teisių asociacijoje, kad nuo 2020 m. spalio mėnesio Birštono savivaldybės administracija ir Moterų teisių asociacija bendradarbiauja teikiant specializuotą kompleksinę pagalbą asmenims, patyrusiems smurtą artimoje aplinkoje, yra pasirašyta bendradarbiavimo sutartis. 
 Kristupas Bubnys, VšĮ Birštono sporto direktorius,  kalbėdamas teigė, kad yra pasiruošęs įsigilinti ir padėti dirbti šioje srityje. 
Jovita Tirvienė pakvietė komisijos narius pakartotiniam balsavimui. 
BALSAVO: už Viliją Žukauskaitę balsavo už - 3, prieš - 2, susilaikė - 4. 
Už Kristupą Bubnį balsavo už - 4, prieš - 1, susilaikė - 4. 
Išsirinkus pirmininko pavaduotoją Kristupą Bubnį, Jovita Tirvienė padėkojo už balsavimą ir posėdžio vedimą perdavė komisijos pirmininkei Danutei Kacevičiūtei.
[bookmark: _Hlk150356922][bookmark: _Hlk150357072]NUTARTA:1. Birštono savivaldybės smurto artimoje aplinkoje prevencijos komisijos pirmininke išrinkta Danutė Kacevičiūtė, Birštono savivaldybės administracijos vyriausioji specialistė (tarpinstitucinio bendradarbiavimo koordinatorė) 
2. Birštono savivaldybės smurto artimoje aplinkoje prevencijos komisijos pirmininko pavaduotoju išrinktas Kristupas Bubnys, VšĮ Birštono sporto direktorius.
2. SVARSTYTA. Dėl komisijos narių nešališkumo deklaracijų pasirašymo.
Birštono savivaldybės smurto artimoje aplinkoje prevencijos komisijos pirmininkė Danutė Kacevičiūtė supažindino komisijos narius su komisijos veiklos nuostatuose patvirtinta Nešališkumo deklaracija ir pakvietė narius pasirašyti. Komisijos nariai pasirašė deklaracijas.
NUTARTA. Nešališkumo deklaracijos pasirašytos.
3.SVARSTYTA. Dėl smurto artimoje aplinkoje situacijos Birštono savivaldybėje nuo liepos 1 d., įgyvendinant Lietuvos Respublikos Apsaugos nuo smurto artimoje aplinkoje įstatymo nuostatas. Danutė Kacevičiūtė pakvietė Alytaus AVPK Birštono policijos komisariato viršininką trumpai apžvelgti esamą situaciją Birštono savivaldybėje, įgyvendinant Lietuvos Respublikos apsaugos nuo smurto artimoje aplinkoje įstatymo nuostatas.
         Andrius Petkevičius trumpai pristatė situaciją Birštono savivaldybėje įsigaliojus naujoms įstatymo pataisoms. Pagal šiuo metu turimą smurto artimoje aplinkoje algoritmą didelių iššūkių nebuvo. 
Daiva Brudnienė akcentavo į šios komisijos užduotis - smurto artimoje aplinkoje prevenciją. Taip pat paprašė daugiau informacijos apie nuo liepos 1 teikiamas paslaugas galimai nukentėjusiems ar nukentėjusiems nuo smurto artimoje aplinkoje. Daiva Brudnienė siūlė nusistatyti datą sekančiam susirinkimui dar šiais metais iki gruodžio mėnesio. Taip pat ji kalbėjo, kad būtų naudinga turėti bendrą įstaigų, vykdančių smurto artimoje aplinkoje prevencijos veiklą, sąrašą.  
Savo lūkesčius komisijos veikloje išsakė Gintas Pačėsas, Kristupas Bubnys, Milda Ramanauskienė, taip pat paaiškino, kad jau yra parengtas  ir patvirtintas įstaigų, vykdančių smurto artimoje aplinkoje prevencijos veiklą Birštono savivaldybėje, sąrašas.
Vilija Žukauskienė paminėjo, jog posėdžiuose būtų naudinga dalyvauti ir švietimo, sporto įstaigų ir Jaunimo tarybos atstovams.

NUTARTA.
1. Sekantį posėdį sušaukti 2023 m. lapkričio 22 dieną 13 valandą Birštono savivaldybėje, Jaunimo g. 2, Birštonas.
2. Sukurti bendravimo platformą visai komisijai.
3. Įpareigoti komisijos pirmininkę išsiųsti visiems komisijos nariams  įstaigų, vykdančių smurto artimoje aplinkoje prevencijos veiklą Birštono savivaldybėje, sąrašą.
Posėdžio pirmininkė				Danutė Kacevičiūtė

Posėdžio sekretorė 				Renata Marcinkevičienė
